Pánfilo de Narváez

Pánfilo de Narváez (Panfilas de Narvaesas, g. 1470 – m. 1528 m.) – ispanų konkistadoras. Jis labiausiai pasižymėjo vadovaudamas dviem ekspedicijoms – 1520 m. į Meksiką, prieš Hernaną Kortesą ir 1527 m. į dabartinės Floridos teritoriją, kur ir žuvo.

Narvaesas buvo jaunas kunigaikštis, kaip ir jo tėvas, gimęs Kastilijoje 1470 m. Narvaesas dalyvavo Jamaikos užkariavime 1509 m. 1512 m. jis nukeliavo į Kubą, kur dalyvavo šios šalies užkariavime, vadovaujamas Diego Velaskeso de Kueljaro. Jis vadovavo ekspedicijai į rytinę salos dalį kartu su Bartolomėju de las Kasu ir Chuanu de Grichalva.

 Ekspedicija į Meksiką 
Narvaesas buvo nusiųstas į Meksiką kaip Velaskeso agentas, siekiant sumažinti Korteso įtaką.
Narvaesas išsilaipino Verakruse kartu su 800 ispanų kareivių, 50 arklių ir artilerija"Biografía de Hernán Cortés" . Po susirėmimų su vietiniais indėnaisTerrae Antiqvae Revista de Arqueología e Historia. 01/09/2006  ; ir, vėliau, Hernano Korteso pajėgomis dalis Narvaeso karių perėjo į Korteso pusę. Todėl Narvaesas, nepaisant pradinės persvaros, 1520 m. gegužės 24 d. pralaimėjo mūšį prie Verakruso, kuriame prarado akį, pateko į nelaisvę ir trejus metus buvo kalinamas Verakruse.

 Ekspedicija į Floridą 
Vėliau imperatorius Karolis V paskyrė Narvaesą Floridos gubernatoriumi. 1527 m. birželio 17 d. jis su penkiais laivais ir 700 vyrų išplaukė link Floridos, kurios krantus pasiekė 1528 m. balandžio mėnesį. Ekspedicija buvo išvarginta audrų, dalis dezertyravo. Narvaesas su 300 vyrų išsilaipino netoli Tampos įlankos.

Iš čia ekspedicija pajudėjo į šiaurę, kol susidūrė su apalačų indėnais. Neradęs aukso ir išvargintas kovų su indėnais, Narvaesas įsakė pastatyti penkis plaustus ir jais grįžti iki laivų, tikėdamasis prisijungti prie laivuose likusių savo vyrų ir keliauti į Meksiką, tačiau plaustai sudužo audros metu, Narvaesas ir didelė dalis jo žmonių žuvo.

80 išgyvenusiųjų tęsė kelionę pėsčiomis, tačiau beveik visi mirė badu. Tik keturi ekspedicijos dalyviai išgyveno ir 1536 m. atsitiktinai susitiko ispanų ekspediciją.

 Išnašos 

 Reséndez, Andrés. "A Land So Strange: The Epic Journey of Cabeza de Vaca. " Basic Books, Perseus, United States of America, 2007. ISBN 0-465-06840-5
 Schneider, Paul. Brutal Journey: The Epic Story of the First Crossing of North America. Henry Holt. 2006. ISBN 0-8050-6835-X

Narváez
Kategorija:Konkistadorai
Kategorija:Meksikos užkariavimas
Kategorija:JAV istorija